### Resumé

Forslag fra Andreas Krogh, V) om belastningen ad [adresse].

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 27. september 2025 fra Andreas Krogh, V. lyder således:

I myldretiden opleves en markant trafikbelastning på [adresse] - både ind mod byen og nu også ud ad byen. Ud af byen fortsætter køen helt frem til lyskrydset ved [adresse], hvor trafikken derefter glider bedre. Tilsvarende ind mod byen er der ofte tæt kø helt frem til krydset ved [adresse].

Derfor er der tale om en presserende problemstilling her og nu, men også en forventet større udfordring på længere sigt, når vejfirkanten står færdig og trafikmængden øges yderligere. Særligt i udkørselsretningen virker det ikke til, at de nuværende trafiklys håndterer trafikmængden effektivt.

Der bør undersøges, om signalanlæggene er tilstrækkeligt "intelligente" og tidssvarende, samt hvilke øvrige investeringer der kan forbedre trafikafviklingen både på kort og lang sigt.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Historik

#### Teknik- og Miljødirektøren indstiller, den 7. oktober 2025, punkt 176:

**at** udvalget behandler forslaget.

#### Beslutning fra Teknisk Udvalg, den 7. oktober 2025, punkt 176:

Udsat.

### Indstilling Teknik- og Miljødirektøren indstiller

**at** udvalget behandler forslaget.

### Beslutning

Udvalget behandlede forslaget.

Forvaltningen orienterede.

Svenning Bach og Emil Nielsen var fraværende.